Клод Маккей
Белият дом

Превод от английски: Леда Милева, —

chitanka.info

Пред моето напрегнато лице

вратата ти затворена е здраво,

но имам смелост, имам дързостта

да нося гняв в сърцето си кораво.

Паважът под краката ми гори,

в гърдите сякаш зее грозна рана,

кръстосвам мълком булеварда бял,

загледан в портата ти обкована.

И твърдост в себе си безспирно диря,

и разум тук, пред тежките колони,

че нужна ми е свръхчовешка сила,

Бял дом, да спазвам твоите закони.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.